На основу члана 12. Закона о социјалној заштити („Службени гласник Републике Србије“, број 24/11), члана 37. Статута Града Ниша („Службени лист Града Ниша“, број 88/08, 143/16 и 18/19) и члана 15.

Одлуке о оснивању Центра за дневни боравак деце, омладине и одраслих лица ментално ометених у развоју „Мара“ Ниш“ („Службени лист Града Ниша“, бр. 12/94, 08/09 ,94/10 и 89/2020)

Скупштина Града Ниша, на седници одржаној \_\_\_\_\_\_\_\_\_\_\_\_\_2020. године донела је

**Р Е Ш Е Њ Е**

**I ДАЈЕ СЕ САГЛАСНОСТ** на Одлуку о усвајању Статута Центра за пружање услуга социјалне заштите „Мара“ Ниш број 466/2, коју је донео Управни одбор Центра, на седници одржаној 16.10.2020 године.

 **II** Решење доставити Центру за пружање услуга социјалне заштите „Мара“ Ниш и Градској Управи Града Ниша – Секретаријату за дечију и социјалну заштиту.

Број:

У Нишу,

**СКУПШТИНА ГРАДА НИША**

Председник

 Бобан Џунић

ОБРАЗЛОЖЕЊЕ

Правни основ за доношење решења је члан 12. Закона о социјалној заштити („Службени гласник Републике Србије“, број 24/11), члан 37. Статута Града Ниша („Службени лист Града Ниша“, број 88/08, 143/16 и 18/19) и члан 15 Одлуке о оснивању Центра за дневни боравак деце, омладине и одраслих лица ментално ометених у развоју „Мара“ Ниш („Службени лист Града Ниша“, бр. 12/94, 08/09 ,94/10 и 89/2020) којима је прописано да Скупштина Града Ниша, даје сагласност на Статут.

Скупштина Града Ниша је на седници одржаној дана 02.10.2020.године донела Одлуку о изменама одлуке о оснивању Центра за дневни боравак деце, омладине и одраслих лица ментално ометених у развоју „Мара“ Ниш.У члану 7. Одлуке предвиђена је обавеза Центра да усагласи статут са овом одлуком у року од 30 дана од дана ступања на снагу ове одлуке.

Чланoм 15. Одлуке о оснивању Центра за дневни боравак деце, омладине и одраслих лица ментално ометених у развоју „Мара“ Ниш“ („Службени лист Града Ниша“, бр. 12/94, 08/09 ,94/10 и 89/2020) предвиђено је да Управни одбор установе доноси Статут установе уз сагласност оснивача.

Управни одбор Центра на седници одржаној 16.10.2020 године, донео је Одлуку о усвајању Статута Центра за пружање услуга социјалне заштите „Мара“ Ниш, број 466/2, и исту је доставио Секретаријату за дечију и социјалну заштиту на даљи поступак, у циљу добијања сагласности Скупштине Града Ниша, као оснивача.

Секретаријат за дечију и социјалну заштиту је разматрајући

достављени материјал утврдио да је исти сачињен у складу са важећим прописима који регулишу садржину и обавезу његовог доношења и израдио нацрт решења као у диспозитиву.

СЕКРЕТАРИЈАТ ЗА ДЕЧИЈУ И

СОЦИЈАЛНУ ЗАШТИТУ

 СЕКРЕТАР

 Мирјана Поповић

 \_\_\_\_\_\_\_\_\_\_\_\_\_\_\_